Barça-Espanyol: Derbi ple d'al·licients al Camp Nou - Regió7 :: El Diari de la Catalunya Central\nBarça-Espanyol: Derbi ple d'al·licients al Camp Nou\nEls blanc-i-blaus no guanyen a l'estadi culer des de l'any 2009\nMessi, al partit contra el Leganés. EFE\nFC Barcelona-Espanyol, en directe\nLa clau: La capacitat de l'Espanyol a controlar a Leo Messi que, davant la baixa de Luis Suárez, ha jugat de 'fals nou' en les dues primeres jornades lligueres.\nLa dada: L'Espanyol no puntua al Camp Nou des de febrer de 2009. La meitat dels partits jugats pel Barça després de la parada FIFA els ha perdut en els últims deu anys.\nL'entorn: La moció de censura que planteja Agustí Benedito veurà el seu primer episodi al Camp Nou, un termòmetre per mesurar el grau d'insatisfacció dels socis amb la junta directiva blaugrana.\nLa frase: "En part de la massa social percebo un desencant, pessimisme...", reconeixia el president blaugrana, Josep Maria Bartomeu en dues entrevistes realitzades aquesta setmana.\nEl derbi entre FC Barcelona i Espanyol, que es disputarà aquest dissabte al Camp Nou, reuneix tots els al·licients, des de la possible estrena d'Ousmane Dembelé, el fitxatge més car de la història dels blaugranes, o la possibilitat que els blanc-i-blaus tornin a assaltar l'estadi blaugrana, cosa que no passa des del 2009. Regió7 t'ofereix el Barcelona-Espanyol en directe, a partir de les 20.45 h.\nTot això amanit amb els partits de classificació del Mundial disputats que ha deixat al Barça pràcticament sense efectius per preparar el partit. De fet, els dos últims a arribar, l'uruguaià Luis Suárez i el brasiler Paulinho Bezerra només participaran en una sessió, la d'aquest divendres.\nEl Barça, un dels líders del Campionat amb la Reial Societat i el Leganés, haurà de tenir cura perquè aquest tipus de partits, després de la parada FIFA, és dels que se li solen ennuegar i són errors que arrosseguen durant tot el curs.\nAixí els blaugranes han guanyat la meitat dels deu partits disputats després d'aquesta aturada i, curiosament, Leo Messi ha participat en sis de nou partits.\nNo obstant això, demà Ernesto Valverde segurament comptarà de sortida amb el deu blaugrana. Els dubtes els té en Luis Suárez, absent per lesió en l'últim partit de l'equip, però que ha jugat amb la seva selecció. No obstant això, l'uruguaià podria començar el partit des de la banqueta, perquè a més és dels últims a incorporar-se.\nTampoc sembla que Paulinho sigui titular demà, més quan en quatre dies el Barça jugarà dos partits, el de l'Espanyol i l'estrena europeu davant el Juventus, on el brasiler podria tenir més opcions.\nEn tot cas, sortint d'inici o des de la banqueta, demà hauria de ser el dia que el Camp Nou avaluï a la seva nova estrella, Dembelé, el fitxatge més car de la història (105 milions fixos i 40 més en variables).\nEl davanter francès no juga un partit des de fa un mes (la Supercopa alemanya) i Valverde podria no alinear-lo de sortida, encara que tot estarà en funció de l'estat de Suárez.\nTambé està pendent el tècnic blaugrana d'Ivan Rakitic, que va arribar amb lleus problemes físics després de jugar amb Croàcia. També Arda Turan s'ha incorporat amb molèsties i serà baixa confirmada pels metges. De tota manera, el turc podria tancar en les pròximes hores la seva cessió al Galatasaray.\nAixí, els dubtes en l'alineació podrien centrar-se en la mitjana i en la davantera. En la defensa, Sergi Roberto, Piqué, Umtiti i Alba són fixos, com el porter Ter Stegen i el migcampista Busquets.\nEn la creació Iniesta podria jugar de sortida i per davant Messi també és indiscutible. A la resta de posicions podria haver variacions.\nEl partit també servirà de termòmetre per avaluar la temperatura del soci barcelonista davant la moció de censura que planteja Agustí Benedito contra la directiva de Josep Maria Bartomeu. Serà el primer dia que s'instal·laran taules per a la recollides de firmes per plantejar el vot de censura.\nL'Espanyol, de la seva banda, arriba al derbi recelós del suposat moment delicat del Barcelona, amb polèmiques institucionals després del tancament de mercat, i disposat a trencar, aquest dissabte a les 20.45 hores, una ratxa al Camp Nou de vuit anys i mig sense puntuar.\nEls pupils de Quique Sánchez Flores han signat fins ara un punt de sis possibles en els dos primers partits de Lliga. El vestidor assumeix que una victòria en el derbi suposaria una injecció anímica important, tant per al grup com per als seus aficionats.\nEls futbolistes blanc-i-blaus han reconegut que es tracta d'un pols especial. L'Espanyol no ha revelat la seva recepta, però tot apunta a que plantejarà un partit d'intensitat i revolucions elevades, sense riscos excessius.\nEn aquest sentit, podria retocar el seu onze inicial, tenint en compte les moltes novetats que presenta la llista de convocats de Quique Sánchez Flores, en la que han entrat els centrecampistes Víctor Sánchez i Sergi Darder, els porters Diego López i Edu Fredes i els laterals Dídac Vilà i Marc Navarro,\nSón baixa a la llista blanc-i-blau el porter Adrià López i el lateral dret Javi López, així com els centrecampistes Hernán Pérez i Oscar Melendo, que han estat descartats. El defensa Sergio Sánchez, l'últim fitxatge, s'ha quedat fora de la convocatòria.\nL'última vegada que el quadre periquito va puntuar al Camp Nou va ser en la temporada 2008-09. El partit, corresponent a la jornada 24 de Lliga, va finalitzar amb un resultat d'1-2. Els dos gols van ser obra del migcampista Iván de la Peña, format en les categories inferiors del Barcelona.\nD'una altra banda, el partit de demà suposarà el retrobament de l'actual tècnic del Barcelona, Ernesto Valverde, amb l'Espanyol. El 'Txingurri' va dirigir la banqueta blanc-i-blau des de 2006 al 2008, alcanzando la final de la UEFA en la 2006-07, perdent contra el Sevilla en els penals.\nFC Barcelona: Ter Stegen; Semedo, Piqué, Umtiti, Alba; Busquets, Iniesta, Sergi Roberto; Messi, Alcácer i Dembelé.\nRCD Espanyol: Diego López; Víctor Sánchez, David López, Naldo, Aarón; Jurado, Fuego, Diop, Piatti; Baptistao i Gerard Moreno.


Codi: 101959 Crèdits: 6\nNo hi ha pre-requisits oficials però es pressuposen coneixements de Genètica i Estadística, així com un nivell bàsic de comprensió lectora d'anglès.\nLa Genètica de Poblacions és l'estudi de les diferències genètiques que es donen de forma natural entre els organismes. Les diferències genètiques entre els organismes de la mateixa espècie s'anomenen polimorfismes mentre que les diferències que s'han acumulat entre diferents espècies constitueixen la divergència genètica, de manera que la Genètica de Poblacions és l'estudi del polimorfisme i la divergència.\nLa Genètica de Poblacions és una de les poques ciències biològiques que combina per igual teoria, informació empírica i experimentació. Per aquest motiu es tracta d'una ciència enormement formativa. La teoria de la Genètica de Poblacions s'ha desenvolupat considerablement des dels temps de Fisher, Haldane i Wright, fundadors teòrics d'aquesta ciència. En aquest aspecte, aquest curs es pot considerar introductori i el nivell matemàtic necessari per seguir-lo és bastant elemental.\nL'assignatura de Genètica de Poblacions es troba en 2n curs del Grau de Genètica (2n semestre) i pretén proporcionar als alumnes els fonaments bàsics d'aquesta ciència. El programa de l'assignatura consta de 12 temes que inclouen: (1) una descripció de la variació que s'ha detectat en les poblacions naturals mitjançant diferents tècniques; (2) una explicació del les característiques esperades en una població ideal de mida infinit i aparellament aleatori; (3) un repàs als factors que influeixen en la constitució genètica d'una població; i (4) un tractament de la Genètica de Poblacions Molecular que inclou una explicació de la teoria neutralista de l'evolució.\nEls principals objectius formatius de l'assignatura són: la comprensió dels aspectes probabilístics de la transmissió hereditària en les poblacions, la comprensió de l'origen i manteniment en les poblacions de la variació genètica, la comprensió de l'efecte que tenen els diferents factors considerats sobre la constitució genètica de les poblacions, així com adquirir la capacitat de raonar i contrastar models teòrics mitjançant observacions empíriques i experimentació.\nDefinir estratègies de conservació genètica de poblacions amenaçades.\nInferir com es manté la variació genètica de les poblacions a partir de la transmissió mendeliana.\nTema 1. Tipus de variació genètica\nTema 2. Estimació de la variació genètica\nTema 3. Equilibri de Hardy-Weinberg\nTema 4. Desequilibri de lligament\nTema 5. Consanguinitat\nMECANISMES DE CANVI EVOLUTIU\nTema 6. Selecció natural\nTema 7. Deriva genètica\nTema 8. Mutació\nTema 9. Migració\nGENÈTICA DE POBLACIONS MOLECULAR\nTema 10. Evolució molecular\nTema 11. Detecció de la selecció natural\nLa metodologia docent inclou tres tipus d'activitats: classes de teoria, seminaris de qüestions i problemes, i sessions de tutoria individual.\nLes classes de teoria serveixen per proporcionar a l'alumne els elements conceptuals bàsics i la informació mínima necessària perquè pugui després desenvolupar un aprenentatge autònom. S'utilitzaran presentacions powerpoint que estaran a disposició de l'alumne a través del Campus Virtual.\nEls seminaris de dubtes i problemes, que es duran a terme en dos grups reduïts, serviran per resoldre qüestions i aprendre a raonar i aplicar els coneixements mitjançant la resolució de problemes. Setmanalment es repartiran problemes, que després es resoldran a classe.\nEs preveuen sessions de tutoria, individualment o en grup, dels alumnes que ho desitgin amb la professora mitjançant conferències en línia o presencialment. Aquestes tutories serveixen per a calibrar l'avanç en la comprensió de la matèria per part de l'alumne i per ajudar amb els conceptes més difícils.\nClasses teòriques 30 1,2 3, 5, 6, 8, 9\nSeminaris de qüestions i problemes 15 0,6 1, 2, 4, 7, 8\nTutories individuals 3 0,12 3, 5, 6, 8, 9\nEstudi dels temes 50 2 3, 5, 6, 8, 9\nResolució dels problemes 45 1,8 1, 2, 4, 7, 8\nL'avaluació de l'assignatura es basarà en els problemes lliurats i la participació en els seminaris de qüestions i problemes (30%), i en els exàmens realitzats (primer examen parcial 35%, segon examen parcial 35%, examen de recuperació 70%).\nSetmanalment es lliurarà una llista de problemes perquè els alumnes treballin pel seu compte de manera individual o en grup. Els alumnes hauran d'entregar individualment els problemes que s'indiquin resolts al professor mitjançant el Campus Virtual abans de la classe de problemes corresponent. El conjunt dels problemes lliurats per cada alumne s'avaluarà i la nota obtinguda representarà un 30% de la qualificació final.\nHi haurà un examen parcial de la primera part de la matèria i un altre examen parcial de la segona part de la matèria. L'examen parcial de cada part de la matèria inclourà una prova tipus tesst amb qüestions d'elecció múltiple i problemes per a resoldre. La nota obtinguda en cada un dels dos exàmens parcials comptarà un 35% de la nota final.\nEls alumnes que superin un examen parcial (nota igual o major a 5) alliberaran aquesta part de la matèria. Els alumnes que obtinguin en un examen parcial una nota igual o major a 4 poden compensar (i per tant alliberar la matèria) si la nota mitjana amb l'altre examen parcial és igual o superior a 5. Els alumnes que no es presentin a un examen parcial o bé no els superin, hauran d'examinar-se de la part corresponent de la matèria el dia de l'examen de recuperació.\nL'examen final de recuperació seguirà el format dels exàmens parcials i inclourà també una prova tipus test amb qüestions d'elecció múltiple i problemes per a resoldre. La nota obtinguda enel examen de recuperació comptarà el mateix que la nota dels exàmens parcials. Per fer la mitjana de la nota dels exàmens amb la nota dels seminaris cal obtenir un mínim de 4 a cada un dels apartats.\nPer a participar a la recuperació, l'alumnat ha d'haver estar prèviament avaluat en un conjunt d'activitats el pes de les quals equivalgui a un mínim de dues terceres parts de la qualificació total de l'assignatura o mòdul. Per tant, l'alumnat obtindrà la qualificació de "No Avaluable" quan les activitats d'avaluació realitzades tinguin una ponderació inferior al 67% en la qualificació final.\nL'avaluació proposada por experimentar alguna modificació en funció de les restriccions a la presencialitat que imposin les autoritats sanitàries.\nLliurament setmanal de problemes 30% 1 0,04 1, 2, 4, 7, 8\nPrimer examen parcial 35% 3 0,12 1, 3, 5, 6, 7, 8, 9\nSegon examen parcial 35% 3 0,12 1, 3, 5, 6, 7, 8, 9\nEls llibres bàsics de text que es seguiran per a impartir la matèria són:\nAltres textos útils com a referència:\nHartl, D. H. i A. G. Clark. Principles of Population Genetics (4a ed.), Sinauer. 2007.\nAntonio Fontdevila i Andrés Moya. Introducción a la Genética de Poblaciones, Síntesis. 2000.\nEn aquest curs s'utilitzarà l'Excel (full de càlcul) per a la resolució de problemes.


Canvia l'infinitiu per una forma verbal que hi vagi bé i digues si està ... | Recurso educativo 520232 - Tiching\nCanvia l'infinitiu per una forma verbal que hi vagi bé i digues si està en passat, present o futur: Quan érem petits veure el pati molt gros. → Quan érem petits el pati molt gros. Aquesta frase està en . En aquest moment sortir cap a l'estació d'autobusos. → En aquest moment cap a l'estació d'autobusos. Aquesta frase està en . D'aquí a una estona dinar amb els avis. → D'aquí a una estona amb els avis. Aquesta frase està en .


La consellera Neus Munté proclamarà els olis guanyadors de la 54a Fira de les Garrigues - Teleponent\nInici Comarques Garrigues La consellera Neus Munté proclamarà els olis guanyadors de la 54a Fira...\nLa consellera de la presidència, Neus Munté, serà l’encarregada de fer la proclamació del concurs dels millors olis de la 54a Fira de l’Oli Qualitat Verge Extra i les Garrigues que es durà a terme els dies 20, 21 i 22 de gener a les Borges Blanques.\nParticipants i autoritats a l'acte de presentació comarcal\nLa proclamació tindrà lloc el divendres, 20 de gener a les 19 hores a l’espai gastronòmic del pavelló de l’Oli del recinte firal, segons ha anunciat l’alcalde de les Borges, Enric Mir, en el transcurs de la presentació comarcal del certamen que ha tingut lloc aquest diumenge 15 de gener al Gran Casal dels Torms. En el transcurs de la mateixa, Mir també ha explicat que aquest any s’ha limitat a 3 el nombre d’expositors d’un mateix sector agroalimentari, que no estigui vinculat directament a l’oli, al Pavelló Comercial i a la Carpa de Productes de Proximitat; i que el certamen incorpora un nou concurs infantil de poemes i rodolins dedicats a l’oli.\nL’esdeveniment ha comptat amb la intervenció de l’alcalde dels Torms, Josep Bardia, qui ha donat la benvinguda als assistents, i també han participat el Delegat del Govern de la Generalitat de Catalunya, Ramon Farré; el president del Consell Comarcal de les Garrigues, Antoni Villas; el president del Consell Regulador de la DOP de les Garrigues, Enric Dalmau; i el patrocinador d’enguany, Xavier Minguet, de l’empresa AgroBorges.\nRamon Farré ha remarcat el potencial de la comarca de Les Garrigues a la vegada que ha senyalat la importància de fer arribar els productes d’aquí arreu del món.\nDe la mateixa manera, Antoni Villas ha volgut felicitar la Fira per seguir tirant endavant durant tots aquests anys, posant èmfasi a la importància de tenir un bon producte i un bon territori com és el que podem trobar a la comarca de Les Garrigues.\nAl seu torn, Enric Dalmau ha exposat que “la Fira és un gran aparador per oferir els productes que tenim a la comarca”.\nDurant el transcurs de l’acte s’ha lliurat un reconeixement a la tradició, entregat a la família de Pau Fort, i un reconeixement a la innovació, atorgat a l’Institut Vallverdú. El grup local Guiunidó ha estat l’encarregat d’interpretar 3 peces musicals, Walking, Stolen Dance i Why. Finalment, tots els assistents han pogut gaudir d’una copa de cava i de catànies per cloure l’acte.\nArticle anteriorUn veí de Tornabous ferit greu per arma de foc al cap\nArticle següentLa nevada deixa gruixos importants al Pallars Sobirà


Lo Càntich -Revista de Literatura, Art i Cultura-: «"Foc grec" de Sílvia Romero» XIX Premi de Narrativa Ciutat de Manlleu Per: Mercè Bagaria\n"Foc grec" de Sílvia Romero\nSílvia Romero: «L'escriptura és una forma de vida»\nDesprés de dos llargs anys de vida agitada, encarregant-se de tirar endavant l'Associació de Relataires en Català (ARC), Sílvia Romero s'ha pogut centrar per fi en l'escriptura, que assegura que és «una forma de vida». I l'escriptura, que se sent prioritzada i estimada, li retorna la dedicació amb un premi, el "XIX Premi de Narrativa Ciutat de Manlleu", que li van concedir el 21 d'abril per "Foc grec".\nQuè va inspirar la història\n"Foc grec" és un relat llarg, inspirat en una fotografia publicada en El Periódico el mes de març de 2010. Eren dies de protestes continuades, de revolta ciutadana, de confrontacions entre els manifestants i la policia. En aquella fotografia, es veia un balcó amb la barana de ferro i les cames d'una dona ajaguda, amb la sabata mig penjada. Els manifestants havien tirat pedres contra una entitat bancària i havien calat foc a l'oficina on treballava la dona, que va morir a causa de la inhalació de fum.\nEns explica que la fotografia va suscitar-li un seguit de preguntes: contra qui lluitaven els manifestants? Contra qui lluitem quan fem una protesta ciutadana? On queda la racionalitat? I d'aquestes preguntes al relat premiat només hi va haver un pas. «Algú tira la primera pedra i un altre, que mai no actuaria així, en veure-ho tira la segona i un altre, que tampoc no actuaria mai així, llança la tercera i ja no hi ha aturador», diu la Sílvia, que afegeix que la història de "Foc grec", emmarcada en les revoltes d'aquests darrers anys a Grècia, retrata les relacions entre dues famílies en la veu d'un periodista que és qui fa de narrador.\nTot i que la Sílvia no creu que la literatura hagi de tenir una finalitat didàctica, ens comenta que aquest relat duu un missatge implícit: «No deixar-se portar, no permetre que el grup ens arrossegui a fer allò que mai no faríem com individus».\n«En fitxes de cartolina»\nLa fotografia del diari enceta el tema de la inspiració. Tenim curiositat per saber com treballa, com va construint les històries que escriu. Comenta que si el relat és breu, l'escriu a raig, mirant d'estructurar-lo sobre la marxa i treballant l'estil un cop ja ha abocat tot el que volia dir, perquè el contingut sempre el té clar. I sí el relat és llarg? Si és una novel·la?, li preguntem. Ella, no sé si se n'adona o no, però s'apassiona mentre ho explica: «Si és una novel·la, la cosa canvia. Quan escric una novel·la, passo molt temps pensant. Penso en què vull explicar, quins personatges faré servir per explicar-ho, com seran, quina estructura ha de tenir el text, qui serà el narrador, on passarà l'acció, en quina època, quan durarà... En aquests casos, faig servir fitxes de cartolina, d'aquelles de tota la vida. M'ho apunto tot, de tal manera que, quan començo a escriure, ja està tot pensat».\nGuanyadors i finalistes de l'edició d'enguany del "Premi de Narrativa Ciutat de Manlleu".\nSílvia Romero ha estat la guanyadora amb el relat "Foc grec"\nD'aquesta minuciositat, n'és una bona mostra Verí. Els que l'hàgiu llegit sabreu a què em refereixo. Només cal fixar-se en els apunts que fa dels personatges: l'estatura, el pentinat, la muntura de les ulleres o l'estil de la roba que fan servir, perquè aquestes eleccions, que semblen tan insubstancials a primera vista, acaben per dir molt d'un personatge.\n«Anant en moto o rentant els plats»\nI ara que ja sabem com treballa, ens agradaria saber com li vénen les idees i si les muses hi tenen alguna cosa a veure. I ens assegura que les idees apareixen «en el lloc més insospitat. Quan et submergeixes en una història de tal manera que ja forma part de tu, sovint la bombeta s'encén mentre vas en moto o mentre rentes els plats..., mentre fas les coses més normals de la vida quotidiana. Quan l'escriptura és una forma de vida, portes totes les històries a dins en stand by i en el moment que menys ho esperes, just mentre pensaves en una altra cosa, ho veus tot clar. I ho dic perquè em va passar que estava encaparrada en una qüestió que no sabia com resoldre i, un dia, mentre estava esperant que el semàfor es posés en verd per travessar el carrer, vaig lligar tots els caps. No va ser un miracle. Ni tampoc les muses. Les muses actuen de manera proporcional a les hores de feina que inverteixes. Com més temps inverteixes, com més ofici tens, més inspiració i més idees».\nLa importància dels diàlegs\nAmb cinc novel·les publicades, la Sílvia ens va sorprendre amb una obra teatral i fent gala d'uns profunds coneixements del món del teatre. I és clar vam voler que ens expliqués com va néixer Verí. «Els pares tenien una caseta a Sant Vicenç dels Horts, on hi passàvem els estius. Som cinc germans, i per entretenir-nos representàvem obres de teatre. Així ens distrèiem nosaltres i també s'ho passava bé la família. La meva germana era qui escrivia les obres. Així va néixer l'amor pel teatre com a espectadora i també com a lectora...».\nLa Sílvia torna a apassionar-se. Gairebé no tinc temps de prendre notes i no voldria deixar-me res, perquè tot el que diu ajuda a conèixer-la millor. S'atura un moment, inspira i retorna a la infantesa: «A més de fer teatre, de petita també llegia tebeos i còmics. M'agradaven especialment les històries de "El capitán Trueno" i "El jabato", que era el meu preferit, "El corsario verde", "Los cuatro fantásticos", "Superman" i "Spiderman", que era un altre dels meus herois preferits... Sempre em fixava molt en els diàlegs. Quan vaig ser més gran, em vaig adonar que els diàlegs fan avançar l'acció, mostren els personatges, fan que la lectura sigui més dinàmica. I com que els diàlegs tenen molta importància, fins i tot vaig un curs de guió cinematogràfic per aprendre a escriure'n. I tot això em va anar molt bé per crear "Drama en tres actes", un relat penjat a RC el 7 de novembre de 2005 i que és l'origen de Verí. El relat posseïa prou elements per créixer. Les històries mogudes per la traïció i l'enveja es fan grans soles, sense que te n'adonis».\nLa Sílvia diu que, tal com està el món editorial la difusió dels autors, tant dels nous com dels consagrats és mínima. I que la millor manera de tenir certa presència, i ella parla per experiència, és concursant: «escriure, enviar el relat o la novel·la a concurs i no defallir mai. Algun dia, la sort et somriu».\nFahrenheit 451 de Ray Bradbury. M'agrada molt la defensa que fa de la lectura. Comparteixo la idea que llegir ens fa més lliures.\nMercè Rodoreda, perquè les històries que explica són universals i perquè les relacions entre els personatges que protagonitzen aquestes històries tenen absoluta vigència.\nUna música per inspirar-te\nAndreas Wollenweider, la música new age en general.\nUn protagonista que sempre funciona\nUn personatge dolent, posseït per alguna passió molt marcada, com ara l'enveja o la gelosia.\nUn valor infal·lible en una novel·la\nL'amistat. L'amistat incondicional, la confiança i la lleialtat cap a l'amic.\nEscrius a mà?\nSempre en el portàtil.\nAmiga del e-book?\nAra per ara i sobretot per motius professionals, fidel al paper.\nQuan escrius tens en compte les modes?\nNomés que la història em resulti atractiva, i després jo intento fer-la atractiva per al lector.\nQuin llibre t'acompanya aquests dies?\nSempre més d'un alhora, sobretot des que coordino clubs de lectura. Reconec, però, que tinc més tirada cap a la novel·la que cap a la poesia. Ara, per a un dels clubs de lectura, m'estic llegint El jardín de las mujeres, de Aminatta Forna, una autora escocesa, criada a Sierra Leone, que ofereix una visió màgica d'Àfrica.\nTens alguna història al calaix?\nEn una carpeta de l'ordinador. No una, no, en tinc dues de començades, que vaig escrivint segons el dia, i dues d'acabades. Una tracta el tema de l'èxit, la fama, l'enveja. L'altra parla de la incomunicació dins de la família, la incomunicació que fa que els personatges esdevinguin desconeguts uns per als altres.\nEtiquetas: Culturàlia, Entrevistes, Lo Càntich, Mercè Bagaria, Número 19, Sílvia Romero


Els fabricants de motos catalans Gas Gas i Ossa es fusionen per competir en el mercat asiàtic\nCadena de muntatge de les motocicletes de muntanya Gas Gas. (Foto:ACN)\nEls dos fabricants de moto es fusionen per consolidar el seu lideratge davant la forta competència del mercat asiàtic. Les marques continuaran diferenciades i mantindran els seus llocs de treball però compartiran recursos financers i tecnològics. El primer projecte en comú és la creació d'una motocicleta de carretera d'estil "vintage".\nRedacció 24/01/2014 - 10.22 Actualitzat 24/01/2014 - 14.27\nEls dos fabricants de motos gironins Gas Gas i Ossa han anunciat que es fusionen per competir davant la forta competència del mercat asiàtic i consolidar el seu lideratge. Fa un any i mig que van signar un preacord però ara han formalitzat l'aliança que tenien des de feia temps.\nTot i això, les marques continuaran diferenciades, cosa que permetrà mantenir els llocs de treball i compartir recursos financers i tecnològics. "Tota la producció, els sistemes de distribució i els proveïdors sí que els compartirem", segons ha explicat Ramon Puente, director de Gas Gas.\nL'objectiu d'aquesta fusió és crear un grup català referent en el món del trial i les motocicletes de muntanya. D'aquesta manera, al llarg del proper mes, Gas Gas anirà assumint la producció d'Ossa a la seva fàbrica de Salt, des d'on es distribuiran els models de totes dues marques.\nFruit d'aquesta aliança, un dels primers projectes que veurà la llum serà el desenvolupament conjunt d'una nova moto d'estil "vintage", que portarà el segell d'Ossa i que suposarà l'entrada de la marca en el món de la carretera.


Centre d'Interpretació del Castell de Gelida | Enoturisme Penedès\nEl Centre d’Interpretació del Castell de Gelida és un espai d’atenció als visitants, que ha estat construït aprofitant part de les estructures del castell del segle XIV. Dotat de dues plantes, disposa d’un espai d’informació, serveis i botiga i d’una exposició permanent sobre la història i la significació del castell.\nEs tracta d'un projecte impulsat per l’Associació d’Amics del Castell de Gelida, que compta amb el suport de l’Ajuntament de Gelida, de la Generalitat de Catalunya i del Ministeri de Foment, i té com a objectius conservar, investigar, interpretar i difondre el patrimoni històric i natural del municipi de Gelida.\nEl Centre d’Interpretació del Castell ofereix un ventall de possibilitats per conèixer el castell i el patrimoni històric i natural de Gelida, com visites guiades, activitats educatives i tallers, rutes, exposicions, cursos i altres activitats que es programen al llarg de l’any i estan adaptades a diferents tipus de públic.\nNormal exposició: 2 euros\nCompleta recinte: 5 euros / reduïda 4 euros\n(consultar modalitats de visites guiades al web)\nCaps de setmana a les 10.30 i a les 12.30 h.\nEntre setmana sota demanda.\nTots els dilluns i del 18 de desembre al 14 de gener (ambdós inclosos).\nVisites guiades al Castell de Gelida\nDel celler al Castell


El trap, el rap i el reggaeton sí que serveixen per educa...\nPortada Actualitat Especials Especial Igualtat de gènere El trap, el rap i el reggaeton sí que serveixen per educar en la igualtat\nEl trap, el rap i el reggaeton sí que serveixen per educar en la igualtat\nDinamitzadora Espai Jove Ca l'Arturo\nDes de l’espai jove Ca l’Arturo de Sant Pol de Mar, gestionat per la Fundació Pere Tarrés, hem detectat que sovint els adolescents escolten cançons de moda de trap, rap i reggaeton carregades de missatges masclistes i visualitzen videoclips que contínuament representen relacions de poder i de desigualtat entre homes i dones.\nAquests inputs es graven en el subconscient dels i les nostres joves en un moment de la vida en què busquen referents i models per estructurar la seva pròpia identitat adulta i amb les que construiran la base de futures relacions interpersonals.\nCom a educadors/es vam veure, per una banda, la necessitat de crear espais de reflexió i d’anàlisi per permetre als i les joves ser capaces d’identificar els missatges i les escenes sexistes. D’aquesta manera, aconseguim que no les interioritzin, les normalitzin ni les legitimin. I per altra banda, la necessitat de promoure l’interès de cercar alternatives feministes dins d’aquests mateixos estils musicals. La música és una bona eina d’expressió i de comunicació per treballar valors amb els i les adolescents. Per aquest motiu vam realitzar dos tallers. Per una banda, el taller de rap “El poder de la palabra” dinamitzat pels cantants de Malamara de l’Escola de Vida. I per l’altra, el taller de trap proporcionat per la Diputació de Barcelona en el marc del Dia Internacional contra la Violència de Gènere i que va ser dirigit pel grup musical barceloní de trap LAS VVITCH.\nDurant els tallers vam analitzar les lletres de les cançons i les imatges dels videoclips més de moda, vam reflexionar sobre si el reggaeton, el trap i les “batalles de galls” de rap són estils de música masclistes en sí, o si poden transmetre altres missatges.\nUn bon exemple de treball va ser l’anàlisi del ball twerk. Les imatges de dos videoclips de diferents artistes ens van permetre reflexionar sobre el seu possible sexisme inherent. Per una banda, vam veure el clip d’un conegut cantant de lletres sexistes en el qual les imatges de twerk consistien en primers plans del cul de les ballarines i d’homes posant-hi diners a la roba interior. I per l’altra banda, vam visualitzar-ne un altre d’una cantant de trap feminista on les ballarines de twerk sortien de cos sencer sense ser vexades o tractades com a simples objectes de plaer.\nCom a resultat dels dos tallers, els i les joves van escriure les seves pròpies lletres per crear dues cançons i un videoclip demostrant que es pot composar música d’aquests estils tot transmetent el valor del respecte, la tolerància i la igualtat.\nEls joves van prendre consciència dels missatges masclistes que contínuament reben i de la importància de detectar-los i no banalitzar-los per tal de no incorporar-los en les seves conductes. A més a més, van sentir-se molt orgullosos i orgulloses del resultat. Tant és així que en van fer difusió per les xarxes socials i ho van promocionar a través de la ràdio del seu poble.


Turisme de Subirats | L’Oficina de Turisme de Subirats acull la presentació de la nova imatge del Festival Música a les Vinyes\n23 Jun L’Oficina de Turisme de Subirats acull la presentació de la nova imatge del Festival Música a les Vinyes\nPublicat a les 11:46h a Festival de Música a les Vinyes\tper\tTurisme Subirats\nEl passat dimarts 18, l’Ajuntament de Subirats va presentar la nova imatge gràfica del Festival Música a les Vinyes en una roda de premsa a l’Oficina de Turisme de Subirats. La presentació va comptar amb la regidora Àngels Pinyol, amb la dissenyadora gràfica Imma Olivella, i creadora de la nova imatge del Festival, i també amb el director artístic del Festival, Eduard Codina. Tots tres van exposar els motius que havien portat a crear aquesta nova imatge gràfica i les seves característiques. També van aprofitar per donar a conèixer la presentació del XVII Festival Música a les Vinyes que tindrà lloc el proper 28 de juny a Llopart.\nLa dissenyadora Imma Olivella va parlar de la imatge gràfica nova, que busca que cadascun del material promocional, des del cartell, fins als fulletons i d’altres, respirin la mateixa imatge. Va explicar que la imatge de les línies de la música en el pentagrama i les línies de les vinyes donen molt de joc. El resultat es pot veure al nou logotip del Festival. Coincidia plenament amb la regidora que va destacar aquesta coherència de tota la imatge del Festival que també va presentar el vídeo promocional del creador, també del municipi, Ferran Planas.\nEl Director Artístic, Eduard Codina va aprofitar per presentar també la Presentació del Festival de Música a les Vinyes que tindrà lloc a Llopart, el proper 28 de juny. Un acte que comptarà amb l’actuació del músic local Esteve Molero, que explicarà la seva trajectòria en el món de la música acompanyat del guitarrista Rai Castells.\nL’acte va concloure amb el tradicional maridatge “Música a les vinyes”, emblemàtic del Festival Música a les Vinyes, una copa de cava amb Préssec d’Ordal.


Joc gratis Les teves galetes decorades - Joc online per jugar gratis\nSegueix pas a pas la recepta per fer les teves pròpies galetes i decorar-les un cop acabades.\nCom es juga? Agafa en cada moment els ingredients que et va indicant el dibuix de la part superior de la pantalla i fer les accions que calgui en cada moment per fer unes boníssimes galetes. Al final de tot podràs decorar-les al teu gust.\nEtiquetes: galetes cuinar nenes\nA Cuina Cuinar Decorar Fer Galetes Les Nenes Or Per\nMés jocs semblants a Les teves galetes decorades\nLes teves galetes decorades en altres idiomes\nEl joc Les teves galetes decorades és un joc online d'ordinador per jugar gratis. No has de descarregar res, ni instal·lar res, perquè Les teves galetes decorades és un joc en flash.\nSegur que et preguntes, com es juga a Les teves galetes decorades, donc bé, aqui tens les instruccions: Agafa en cada moment els ingredients que et va indicant el dibuix de la part superior de la pantalla i fer les accions que calgui en cada moment per fer unes boníssimes galetes. Al final de tot podràs decorar-les al teu gust..


L'Advocacia de l'Estat també demana presó per a Rosell i Bartomeu\nL'Agència Tributària reclama al Barça 33,6 milions en multes i responsabilitat civil\nBartomeu i Rosell durant la roda de premsa en què el Barça va oficialitzar el canvi de president. PERE VIRGILI\nMadridL'Advocacia de l'Estat ha presentat aquest dimecres a l'Audiència Nacional el seu escrit d'acusació pel fitxatge de Neymar. Les seves penes són les mateixes que el 23 de març va sol·licitar la Fiscalia, fet que complica el panorama judicial de l'actual president del Barça, Josep Maria Bartomeu, i del seu antecessor al càrrec, Sandro Rosell, ja que els serveis jurídics de l'Estat actuen en nom de l'Agència Tributària que, mentre es produeix la decisió judicial final, és la que té l'última paraula a l'hora de quantificar el frau fiscal comès.\nEn el seu escrit, l'Advocacia sol·licita per a Bartomeu dos anys i tres mesos de presó i una multa de 3.830.645 euros per un delicte fiscal, i set anys i mig de presó i 25.158.157 euros de multa per dos delictes fiscals i un altre de societari per al seu antecessor en el càrrec, Sandro Rosell. La petició per al Barça també és idèntica a la del fiscal: multa de 22.202.750 euros. En concepte de responsabilitat civil, els tres hauran d'ingressar solidàriament a Hisenda un total d'11.474.322 euros, si s'acaben estimant les acusacions plantejades.\nExcepte que la sala penal de l'Audiència Nacional estimi els recursos plantejats per les defenses contra la interlocutòria que va donar per conclosa la investigació de la causa, fet que no sembla probable, aquestes seran les penes a les quals s'enfrontaran en el judici els dos acusats i el club. Fonts properes a aquests descarten la possibilitat d'arribar a un acord de conformitat amb la Fiscalia, ja que fer-ho suposaria reconèixer els fets imputats que, en aquest cas, passarien pel fet que el Barça declarés que es va tractar d'ocultar que el preu real de Neymar va ascendir, com a mínim, a 83.371.000 euros i no els 57,1 que es van anunciar públicament.\nL'última interlocutòria dictada pel jutge de l'Audiència Nacional Pablo Ruz segueix la línia esgrimida per les acusacions durant la instrucció de la causa iniciada arran de la denúncia del soci del Barça Jordi Cases. Bàsicament consisteix que Rosell i Bartomeu, a petició del llavors primer entrenador, Tito Vilanova, van decidir avançar un any –del 2014 al 2013– el fitxatge del jugador, acció amb la qual frenaven la possibilitat que fos contractat per un altre club. Per fer-ho van millorar les condicions del brasiler pactades l'any 2011, però es va ocultar a l'entitat i no va ser autoritzat en junta directiva, que havia fixat en 70 milions el cost total dels fitxatges per a la temporada 2013/2014.\nPer evitar que se sabés que el cost real del jugador seria molt més elevat, Rosell va idear “fragmentar el pagament en diverses partides, per la qual cosa va formalitzar una sèrie de contractes amb el Santos i amb Neymar, amb diversos objectes i denominacions i que tenien una mateixa causa, el seu fitxatge”.\nSi eren operacions mercantils, el club no hauria de pagar els impostos relatius a rendiments del treball, la qual cosa reduïa el que havia de pagar a Hisenda. Segons els càlculs del fiscal i de l'Advocacia de l'Estat, el Barça va deixar de pagar a Hisenda 2,4 milions l'any 2011; 6,7 el 2013, i el 2014, uns altres 3,1 milions. Malgrat que el club va ingressar al febrer d'aquest any 13.550.830 euros, les acusacions consideren que no es cobreixen els recàrrecs que s'han produït.\nPer altra banda, fonts jurídiques han restat importància a l'episodi patit la setmana passada per l'advocat de l'Estat adscrit al cas, que ha denunciat haver rebut una trucada amenaçadora relacionada amb aquesta causa al seu telèfon mòbil.\nSandro Rosell Josep Maria Bartomeu Barça Cas Neymar


Inici Llibres>Política>Llibre Fuster per a ociosos\nL’obra extraordinària de Joan Fuster condensada en brillants fragments seleccionats per Xavier Aliaga.\nUna antologia bàsica i imprescindible per entrar a l’univers únic del mestre de Sueca.\nJoan Fuster és una figura cabdal per entendre’ns com a poble. Una ment privilegiada que va bastir les bases d’un nou futur col·lectiu en un moment en què tot semblava perdut. Però Joan Fuster fou, també, un escriptor extraordinari que ens deixà una exuberant obra fruit d’una tasca sobrehumana de lectura, assimilació i reelaboració. Un llegat literari i intel·lectual catedralici, acompanyat per tota mena d’encàrrecs i col·laboracions a la premsa escrita, que el van convertir en un tot terreny de la paraula.\nLiteratura, futbol, creació, festes, llengua, rock, poesia, país, joventut, pintura, filosofia o, per descomptat, política, conformen aquesta original antologia concebuda a còpia de fragments com flamerades. La lucidesa granítica, la capacitat argumental, el verb punyent, el rigor insubornable, l’escepticisme militant i el domini precís de l’idioma, fins i tot en els textos aparentment més irrellevants, proporcionen grans moments de glòria. El resultat és una porta d’entrada a l’univers fusterià. Una compilació bàsica i imprescindible, meravellosament il·lustrada per Aitana Carrasco, que ens ofereix una visió integrada d’un dels grans de les nostres lletres.\nTítol: Fuster per a ociosos\nAntologador: Xavier Aliaga\nSembra Llibres, 28\nCodi IBIC: DQ\nData de sortida: 18 d’abril de 2017\nJoan Fuster va nàixer a Sueca i va viure entre el 1922 i el 1992. Referent cívic i assagista extraordinari, és autor d’obres que han esdevingut bàsiques en la nostra cultura, com ara Nosaltres els valencians (1962), premi Lletra d’Or 1963. La seua tasca com a escriptor i divulgador ens deixà una vasta i exuberant obra en diferents camps del coneixement. Un llegat literari i intel·lectual monumental que el van convertir en una figura clau per a entendre’ns com a poble. Fou distingit, entre altres guardons, amb el Premi d’Honor de les Lletres Catalanes (1975) i amb la Medalla d’Or de la Generalitat de Catalunya (1983). A títol pòstum, elConsell de la Generalitat Valenciana li concedí l'alta Distinció al Mèrit Cultural.


La millor pluja d'estels dels Leònids, aquest dilluns | betevé\nEs preveuen entre 10 i 15 estels fugaços cada hora\nSarai Sarroca | dilluns, 18 de novembre del 2019, a les 09.01\nAquest dilluns a la nit es podran veure estels fugaços, els anomenats Leònids. Es tracta de restes molt petites del cometa 55P/Tempel-Tuttle i que circulen per l’espai.\nAquesta nit es produeix el màxim previst de la pluja d'estrelles dels Leònids, restes del cometa 55P/Tempel-Tuttle. La Lluna molestarà a partir de la mitja nit. Tot i això, no podrà amb els meteors més brillants (pocs però molt espectaculars) que aquesta pluja acostuma a donar. pic.twitter.com/kurRD4Vi98\n— Joan Anton Català (@estelsiplanetes) November 18, 2019\nQue són els Leònids?\nLa Terra es desplaça aquests dies per la zona on es troben aquestes partícules sòlides, molt petites i que acostumen a tractar-se de pols còsmica. En entrar en contacte amb l’atmosfera terrestre es cremen, fruit del fregament amb les partícules atmosfèriques.\nDurant la nit d’aquest dilluns es preveu que puguin caure entre 10 i 15 Leònids cada hora. Aquests estels fugaços deuen el seu nom a la constel·lació de Lleó, ja que, des de la Terra, les línies de llum semblen originar-se en aquest punt del cel. El color d’aquests meteors és generalment rogenc al principi i verdós al final.\nEls núvols matinals d’aquest dilluns al matí es trencaran a mesura que avanci el dia i les primeres hores de la nit es preveuen força serenes. Sempre que ens desplacem a llocs amb poca contaminació lumínica serà fàcil veure Leònids, tot i que serà més probable fins a mitjanit. La lluna es troba en fase decreixent, però encara brilla al voltant d’un 71 %.\n— astronomia — previsió del temps\nLa llarga nit polar hivernal arribarà a Europa en pocs dies\nEl pronòstic: diumenge seguirà el fred i tindrem més núvols\nLes temperatures mínimes no s’han bellugat a Barcelona\nEl pronòstic: cap de setmana hivernal i de cel canviant


Un pla per al veïnat i contra la gentrificació | El Pla dels Barris de Barcelona | Ajuntament de Barcelona\nEsteu aquíInici / Notícies / Un pla per al veïnat i contra la gentrificació Torna\nUn pla per al veïnat i contra la gentrificació\nPublicat el 09/03/2017 - 05:03h\nCiutat Vella. La recuperació del Borsí i de Can Seixanta, l’habilitació de nous usos al Moll de la Fusta i unes polítiques d’habitatge específiques són mesures destacades del Pla de barris per al Raval sud i el Gòtic sud.\nLa lluita en contra de la gentrificació i a favor del dret dels veïns a viure al barri en condicions dignes i assequibles són els objectius principals del Pla de barris del Gòtic sud i del Raval sud. Aquests barris, que són dels que perden més població a l’any, crearan els mecanismes necessaris per dotar-se de condicions dignes i assequibles per viure-hi.\nEls projectes motor, les principals mesures incloses dins del Pla de barris, preveuen des de la construcció de nous equipaments que creïn teixit social als barris fins a la millora de les condicions del parc d’habitatge. La recuperació dels edificis de Can Seixanta i del Borsí per al barri, polítiques d’habitatge específiques per al territori i l’habilitació de nous usos al Moll de la Fusta en són les accions més rellevants.\nAmb el nom “Viure al barri” s’apleguen tres mesures específiques perquè el veïnat pugui quedar-se a viure al barri en condicions dignes, amb subvencions per a la rehabilitació que continguin clàusules antigentrificació, subvencions per a les finques de màxima complexitat i alta vulnerabilitat i incentius a les mesures antisoroll que incloguin les rehabilitacions.\nCan Seixanta, l’antiga casa fàbrica, es convertirà en habitatges públics nous i equipaments per al veïnat, fent una atenció especial als joves i a les entitats que fomentin la transformació i la cohesió social a través de la cultura.\nEl Borsí es rehabilitarà i s’hi ubicarà la biblioteca pública Andreu Nin, que ja no compartirà espai amb l’Escola Superior de Disseny Elisava, a la Rambla. A més d’acollir la biblioteca, al Borsí també s’establiran equipaments de proximitat per potenciar les xarxes veïnals i els usos relacionats amb els joves, la cultura i la convivència.\nEl projecte del Moll de la Fusta es coneixerà com “Port(a) veïnal” i planteja guanyar aquest gran espai públic per als veïns amb la finalitat de convertir-lo en espais esportius per a joves, zones de jocs infantils i espais d’oci veïnal i relació comunitària.\nLa inversió en el Pla de barris al Raval sud i Gòtic sud serà de 22.807.500 euros i inclourà altres accions destacades per recuperar el barri per als veïns, com redissenyar espais, usos i la circulació de la rambla del Raval, les places de Vázquez Montalbán i Salvador Seguí o la intervenció a la zona dels jardins de les Voltes d’en Cirés. També es duran a terme diferents accions per enfortir la xarxa veïnal, la salut comunitària i l’activitat econòmica de proximitat.\nEl Pla de barris és un projecte del Govern municipal que va néixer l’any 2016 i que pretén desfer les desigualtats en els barris més vulnerables de la ciutat. Aquest projecte afecta setze barris i està dividit en deu plans, tres dels quals ja s’estan desplegant.


Suècia, Alemanya, Espanya i Xile s'uneixen als estats més vulnerables per evitar el fracàs de la COP25 - CATzona\n“Fa només dues setmanes vaig veure com una crescuda de prop de 5 metres obligava a desplaçar-se a 200 persones, i l’endemà vaig assistir a una reunió per parlar d’adaptació en què intentàvem fer un pla nacional per sobreviure i en què es plantejava la reubicació o fins i tot la construcció d’illes artificials per poder mantenir el nostre territori i la nostra cultura”. Així de crua és la realitat a les Illes Marshall, al Pacífic, tal com ha descrit a la COP25 aquest dimarts l’enviada climàtica d’aquell país, Kathy Jetnil-Kijiner.\nL’emergència climàtica és una amenaça per a la supervivència mateixa d’aquest petit estat insular i de moltes altres illes del Pacífic i del Carib que podrien desaparèixer sota el mar quan el món superi els 1,5 ºC d’escalfament global. Per això, aquest país lidera el Fòrum de Vulnerabilitat Climàtica, un grup de 48 països en la primera línia de foc de la crisi climàtica que aquest dimarts han fet un pas endavant a la cimera de l’ONU pel clima, la COP25 de Madrid, i han reclamat “més ambició” als negociadors.\n“Ens arriben senyals molt preocupants que cada cop més països estan disposats a tancar aquesta cimera amb poc més que un compromís de seguir com fins ara”, alertava una altra enviada climàtica de les Illes Marshall. Per això, els països pobres i petits s’han buscat aliats poderosos tal com van fer a la Cimera de París del 2015, quan van crear l’anomenada Coalició d’Alta Ambició, en què van aconseguir sumar fins i tot els Estats Units d’Obama per assolir la fita d’incloure a l’acord el límit dels 1,5 ºC d’escalfament global, i no només els 2 ºC com estava previst inicialment.\nEn aquesta cimera de Madrid no tenen tants aliats, però n’han aconseguit uns quants, entre ells Alemanya, Suècia, Noruega, Espanya i Xile. La ministra de Transició Ecològica espanyola, Teresa Ribera, ha comparegut amb ells en roda de premsa per expressar el seu suport a aquest “intent d’evitar aquesta gran desconnexió” entre el que la societat demana al carrer, especialment els joves, i el que se sent a les sales de negociació de la COP25.\nI és que el moment d’optimisme generat per la mobilització de les generacions més joves contrasta completament amb el mal moment que passen les negociacions internacionals climàtiques, amb la sortida dels Estats Units de l’Acord de París i el refredament que això ha suposat en les aspiracions d’altres actors clau de la lluita climàtica.\nLa Coalició d’Alta Ambició de la COP25 intenta fer pressió perquè el 2020 els estats presentin plans nacionals ambiciosos de retallada d’emissions, uns plans que vagin tan lluny com la ciència reclama per evitar pujar dels 1,5 ºC: aturar les emissions globals ja i reduir-les un 7,6% anual. Un objectiu que sembla una utopia, però que per a països com les Illes Marshall “és qüestió de pura supervivència”.\nPer això, aquest país ha llençat encara una altra iniciativa per fer pressió a les xarxes a través del hashtag #MAD4survival: Madrid Ambition Drive for Survival (impuls de l’ambició a Madrid per la supervivència).


09 de juny de 2016 - 00: 00\nBusques el teu apartament ideal per a aquestes vacances? Què aquest enganxat a la platja però també a prop de la ciutat? en Quality rent a Vila disposen d'un pis, amb capacitat per a cinc persones i que posseeix accés directe a la platja de sorra.\nT'encantarà l'apartament Gavines, perquè a més de la seva proximitat a la platja, també es troba a tan sols 5 minuts amb cotxe de la ciutat de Dénia. I com no, molt pròxim a activitats nàutiques com kite-surf, wind-surf, Jet-ski, busseig, etc. Increïbles per passar-ho bé aquest estiu.\nEl pis està totalment renovat i al saló-menjador disposa d'un gran finestral on entra molta llum. A més s'ofereix una plaça de pàrquing a la mateixa urbanització, on també es troba un restaurant especialista en fer paelles.\nInforma't amb més detall d'aquest apartament a Quality Rent a Vila i crida'ls al telèfon: 96 642 4967.


N-S MUN tie\nEl llibre més divertit que llegiràs aquest any.\n«Humor, amor, un protagonista inoblidable i un pòsit de irremeiable malenconia en aquesta reinvenció de la novel·la epistolar que, sota les rialles, fa un agut retrat de la fragilitat humana i de l'absurd de la vida.»\nCarmelo Durán necessita poques coses a la vida: un ordinador amb internet, un supermercat online on comprar menjar en quantitat i uns quants interlocutors cibernètics amb els quals discutir. Però tot canvia quan un error en una comanda li posa en contacte amb Mari Carmen, l'encarregada d'atenció a client de l'súper.\nLa botiga de la felicitat és una novel·la epistolar, escrita en forma de missatges de correu, amb un protagonista inoblidable, barreja quixotesca de l'Ignatius de la conjura dels necis i la Helene de 84, Charing Cross Road.\nUna història de persones reals, amb les seves peripècies diàries, que es guanyarà un lloc en el cor dels lectors.


- Maig '19 - Beneficis de la dieta mediterrània\nL’alimentació equilibrada és una part essencial d’un estil de vida saludable. En les últimes dècades, degut a la globalització, els hàbits alimentaris de la majoria de països del Mediterrani han evolucionat des d’un patró dietètic tradicional cap a patrons d’ingesta més propis d’un patró occidentalitzat.\nAquest canvi ha suposat:\nUn major consum de greix animal.\nUna disminució del consum d’hidrats de carboni complexos i de fibra vegetal.\nUn augment del consum d’aliments processats i precuinats i, per tant, de greixos saturats i trans.\nUna disminució de la ingesta d’aliments frescos i de temporada.\nAquests canvis en el comportament alimentari i la baixa activitat física, s’han relacionat amb un major risc de patir malalties cròniques com la malaltia cardiovascular, diabetis mellitus tipus 2, alguns tipus de càncer i malalties neurodegeneratives, entre d’altres.\nAnteriorment a aquests canvis de patrons alimentaris, diversos estudis van poder concloure que els països occidentals, inclosos els Estats Units d’Amèrica, comparats amb països com Grècia, Itàlia, França, Espanya i Portugal, tenien unes taxes de mortalitat i morbiditat cardiovascular més elevades. Aquestes les van poder atribuir als efectes protectors de la dieta mediterrània, entesa com el patró dietètic dels pobles que vivien al voltant del mar Mediterrani en la dècada dels Seixanta.\nPrincipals característiques de la dieta mediterrània:\nAlt consum d’aliments d’origen vegetal com ara fruita, verdures i hortalisses, llegums, fruits secs i llavors i cereals integrals.\nConsum relativament alt de greixos monoinsaturats, com en serien exemple les nous.\nUtilització de l’oli d’oliva com a font principal de greix, tant per cuinar com per amanir.\nConsum moderat-alt de peix fresc.\nConsum moderat de productes lactis (especialment formatge i iogurt natural), aus i ous.\nBaix consum en freqüència i quantitat de carns vermelles, embotits i també de dolços.\nIngesta moderada de vi (especialment, negre) amb els àpats.\nAquest patró i les proporcions dels diferents aliments que el componen es mostren gràficament a partir de la piràmide alimentària:\nBeneficis de la dieta mediterrània:\nCom ja s’ha dit anteriorment, nombrosos estudis van poder subratllar els efectes beneficiosos del model de dieta mediterrània sobre el risc de patir malalties cròniques prèviament citades. Aquests beneficis són:\nMillora del perfil lipídic, augmentant l’HDL o “colesterol bo” i disminuint el LDL o “colesterol dolent”.\nDisminució dels marcadors d’inflamació relacionats amb l’aterosclerosi.\nReducció de la pressió arterial en pacients amb pressió arterial alta (hipertensos)\nPrevenció de diabetis mellitus tipus 2 en pacients amb alt risc.\nReducció de la incidència de síndrome metabòlic.\nPrevenció del desenvolupament de sobrepès o obesitat.\nEls beneficis de la dieta mediterrània es deuen a la varietat dels aliments que s’inclouen i en les tècniques culinàries utilitzades per optimitzar les seves qualitats, emprant l’oli d’oliva, l’all, la ceba i altres espècies pròpies de la zona mediterrània. Addicionalment, la dieta mediterrània posa èmfasi en la dedicació de la preparació de menjars, gaudint socialment en un ambient tranquil i relaxat amb família i amics. Actualment, però han augmentat el nombre de menjars que es realitzen fora de casa i també el temps de menjar assegut amb la resta de comensals, la qual cosa dificulta que puguem gaudir d’aquesta part més social que ens proporciona el fet de menjar.\nA part del què hem explicat anteriorment, és important que aquesta alimentació es complementi amb un correcte consum d’aigua, una activitat física adequada i suficient, un control del pes corporal i l’abandonament d’hàbits tòxics, com el tabaquisme i el consum d’alcohol, ja que encara que en la Piràmide Alimentària s’hi especifiqui un consum moderat d’aquest, desaconsellem la seva ingesta.\nFinalment, és important recalcar que mai és tard per fer un canvi d’hàbits, ja que és fonamental per al benestar general i per prevenir l’aparició de futures malalties.


Fangoria, l’opció correcta | BonDia Diari digital d'Andorra.\nDj., 18/08/2016 - 02:35\nFangoria, l’opció correcta\nAutor: Jan Cartes Ivern\nLlegeixo l’escrit d’opinió de l’Hèctor Mas, cineasta, en referència al concert de Fangoria que va tenir lloc el dissabte dia 6 d’agost a la plaça Guillemó d’Andorra la Vella, dins dels actes programats pel Comú d’Andorra la Vella en el marc de la festa major de la capital, i no em puc estar d’aportar uns elements de reflexió a l’entorn del seu escrit perquè si més no serveixin per puntualitzar i aclarir alguns punts que al meu entendre són importants, i de què cal que els ciutadans d’Andorra la Vella estiguin al corrent.\nNo tinc cap dubte que en qüestió de gustos artístics cada u té l’absoluta llibertat per manifestar-se lliurement, només faltaria. Per això, respecto profundament aquelles persones que no veuen adequada la programació d’un concert d’aquesta representant del moviment contracultural dels anys 80 del segle passat, conegut com a Movida Madrileña, impulsat per l’aleshores alcalde de Madrid, Enrique Tierno Galván. Des d’un punt de vista artístic i des d’un punt de vista comercial –és a dir, si l’esdeveniment serà capaç o no d’oferir un espectacle de qualitat i que alhora atregui una quantitat de públic suficient per cobrir les expectatives–, al meu parer el concert de Fangoria ha complert amb escreix les expectatives que ens havíem proposat. La prova són les quasi 4.000 persones que hi van assistir.\nVull fer un especial esment de l’apartat de la seguretat del públic, al qual també fa referència l’Hèctor Mas.\nPer a l’organització d’un esdeveniment social o cultural a l’aire lliure que tingui la previsió d’acollir un nombre elevat de públic, la normativa vigent obliga tant les administracions públiques com el sector privat a realitzar un projecte de seguretat industrial i a presentar-lo a l’òrgan competent per validar-lo.\nAquest projecte, que valora els diferents ítems relatius a la seguretat de les instal·lacions, com per exemple la instal·lació elèctrica, l’aforament màxim permès, la viabilitat de les infraestructures i escenaris, les vies d’evacuació i les mesures preventives per al risc d’incendi, ha d’estar fet i certificat per una empresa d’enginyeria homologada, que és qui ho tramet al departament d’Indústria perquè sigui aprovat.\nEl Comú d’Andorra la Vella, com no pot ser d’una altra manera, ha complert la normativa vigent. Per tant, puc entendre que un pot tenir una sensació d’inseguretat en algun moment donat atès el gran nombre de persones assistents, però en cap cas es correspon amb la realitat, ja que aquesta havia estat sobradament contrastada pels corresponents tècnics homologats.\nOn sí que coincideixo amb l’Hèctor és en la qüestió de l’acústica del concert. Certament, la música únicament se sentia amb qualitat des de la part central de la plaça, i a mesura que te n’allunyaves anava perdent claredat. Sobre aquest aspecte, des de l’organització ja vam fer arribar les queixes corresponents a l’equip tècnic de l’artista.\nPer acabar, i per respondre a la pregunta que ens planteja l’Hèctor sobre l’opció correcta de programar un concert de Fangoria. Des del punt de vista d’un programador cultural, efectivament era una oportunitat poder realitzar aquest concert, perquè s’ajuntaven diferents factors que feien preveure que l’esdeveniment seria un èxit rotund: per una banda la mateixa figura de l’artista, que representa una generació molt àmplia de persones vist que la seva presència mediàtica continua molt vigent tot i representar un moviment cultural dels anys 80, i per una altra banda, i per mi molt determinant, la realització del concert en un medi obert, cèntric i acollidor com és una plaça pública. Tot i que de cara a properes edicions haurem de corregir i millorar alguns aspectes concrets de l’organització interna, la plaça Guillemó és un lloc idoni per promoure una festa major més popular i més participativa.


Toni Palet renova el seu mandat com a president al capdavant del Gremi de la Construcció del Vallès - CECOT\nToni Palet renova el seu mandat com a president al capdavant del Gremi de la Construcció del Vallès\nToni Palet assumeix una nova legislatura com a president del Gremi amb el repte d’apropar la transformació digital al sector.\nPalet: “La Covid-19 ha tingut un impacte moderat al sector. Durant l’inici de la pandèmia el sector va experimentar una frenada, tot i això, el sector va seguir treballant amb certa normalitat”.\n“Hem treballat estretament amb l’Ajuntament de Terrassa per flexibilitzar les agrupacions parcel·làries de construcció. Estem molt satisfets perquè la bona entesa ha permès reactivar projectes, generant riquesa al territori”.\nToni Palet continuarà presidint el Gremi de la Construcció després de celebrar-se l’Assemblea General Extraordinària de caràcter electoral, durant el desenvolupament de la qual el Gremi ha escollit la candidatura de Palet per continuar al capdavant de l'entitat els propers sis anys.\nDurant l’anterior legislatura, la Junta presidida per Palet ha aconseguit adaptar i potenciar l’activitat del Gremi tot enfortint la col·laboració publicoprivada amb l’Ajuntament de Terrassa i impulsant la Taula Tècnica de la Construcció i Promoció Immobiliària, agrupant col·legis d’aparelladors, arquitectes i promotors amb l’objectiu d’analitzar i reflexionar sobre el sector per resoldre problemes comuns “ja siguin reduir l’economia submergida, com debatre sobre urbanisme o el POUM”.\nTambé sota el seu mandat, des del Gremi s’ha impulsant la modificació i flexibilització de les agrupacions parcel·làries fruit d’aquesta bona entesa amb l’Ajuntament de Terrassa. L’obligatorietat normativa de fer noves agrupacions per les noves construccions marcava uns requisits tan elevats que dificultaven la seva aplicació i molts projectes quedaven aturats. L’any 2018, després d’un treball tècnic coordinat, es va aconseguir flexibilitzar l’aplicació de determinats requisits que “van desencallar projectes, generant activitat i riquesa a la ciutat. Des del Gremi detectem problemàtiques que reportem a l’Ajuntament per la revisió tècnica i la gestió posterior. Actualment mantenim una molt bona comunicació que és la base per poder continuar plantejant canvis i millores”, afirma Palet.\nLa nova etapa al capdavant del Gremi vindrà “molt determinada pel repte que ens hem marcat des de la Junta d’apropar la transformació digital al sector i aquí també incidirem en projectes dins del marc del Next Generation. De fet, ja tenim previst presentar aquest any una plataforma B2B per generar ofertes de negoci, via mòbil, entre professionals del sector. Es tracta d’un punt de trobada d’empreses i auxiliars del sector com ara constructors, jardiners, fusters, pintors, llauners i molts altres sectors auxiliars”, explica Palet.\nEn paral·lel a aquesta transformació digital el Gremi intensificarà l’oferta formativa perquè els professionals puguin desenvolupar les habilitats i coneixements necessaris per acompanyar tant la transformació digital com per impulsar noves formes de construcció lligades amb els objectius de desenvolupament sostenible, compromesos a nivell europeu.\nUn altre dels compromisos de la nova Junta és mantenir i incrementar la interacció davant l’administració local i fer-ho mitjançant la Taula Tècnica de la Construcció i Promoció Immobiliària com a marc de debat, exposició, anàlisi i impuls de propostes que ajudin a resoldre problemes comuns. “Hem de continuar treballant per agilitzar tràmits, reduir la tramitació de les llicències d’obres, escurçar temps en la resolució d’expedients o prioritzar els certificats d’autoresponsabilitat”. La qüestió és donar continuïtat a l’activitat i mantenir ocupació, tal i com hem pogut anar fent, especialment en aquelles activitats de l’àmbit de les reformes”, incideix el president del Gremi.\nMés enllà d’incrementar els serveis de valor afegit per a les empreses agremiades i donar continuïtat als que ja ofereix, el Gremi espera poder recuperar al més aviat possible les activitats relacionals i les d’acció solidària que es van veure aturades per la Covid-19. “Tenim l’esperança de recuperar tant el concert solidari en benefici de projectes socials al Vallès Occidental, com la presentació de la plataforma B2B i altres activitats durant el segon semestre d’enguany”.\nLa Junta Directiva i el Consell Assessor del Gremi està conformat per:\nEmilià Lázaro, de l'empresa FINQUES VIDAL GOMÀ\nGuillermo Cabello, de l’empresa INMOVALERO\nJaume Jordà, de l’empresa CONSTRUCCIONS JORDÀ\nJoan Ruiz Coloma, de l'empresa CONSTRUCCIONS RUIZ COLOMA\nJoan Ruiz Hinojo, de l’empresa CONSTRUCCIONS RUIZ COLOMA\nJosep Baldó, de l'empresa BALDÓ I ASSOCIATS CONSTRUCTORA\nJosep Lluís Rodríguez, de l'empresa AMBAR IMMOBILIARIA 2014\nJosep Mª Roher, de l'empresa TOT CONSULTING 2005\nJosep Pérez, de l'empresa NOVALLAR CENTER\nJosep Segura, de l'empresa BAUHABITAT\nManuel Selfa, de l'empresa NUEVA DINAMICA\nMiquel Arnau, de l’empresa MIQUEL ARNAU\nMiquel Soto, de l'empresa INMERSALIA TRADING\nNoel Cabello, de l'empresa CONSTRUCCIONS TRI\nPau Duran, de l'empresa DURAN ARQUITECTES\nRamon Bosch, de l’empresa ALBERT BOSCH\nRamon Guiu, de l'empresa PROMOCIONES MARC XAVIER\nXavier Solsona, de l'empresa FUNDACIÓ PRESIDENT AMAT\nJuan Varo, de l’empresa CONTAINERS VILADECAVALLS\nXavier Yagüe, de l'empresa HITROTEC SANEJAMENT


L’Associació de Diàbetics de Pego i Comarca es concentra esta vesprada per commemorar el Dia Mundial de lluita contra la pandèmia del segle XXI – Ràdio Pego\nLa cita és a les 18.30h., a la plaça de l’Ajuntament, on es presenciarà l’encesa de llums blaus que il·luminaran la façana de la casa consistorial. El color blau és el que representa la lluita contra esta malaltia crònica. La consellera de Sanitat Universal i Salut Pública, Carmen Montón, en la presentació de l’Estratègia de diabetis de la Comunitat Valenciana 2017-2021, ha anunciat que «la Conselleria de Sanitat finançarà uns nous dispositius de mesurament de glucosa, Flash, per a prop de 1.400 menors d’edat amb diabetis tipus 1». A Pego, hui la farmàcia d’Ignacio Pascual Rovira realitza analítiques de glucosa en sang per a tots aquelles persones que ho desitgen.\nUns 422 milions de persones patixen diabetis a tot el món i per això és considerada una pandèmia per l’Organització Mundial de la Salut. En 2011 a l’Estat espanyol més de 5,3 milions de persones la patien diabetis de tipus 2 o el que és el mateix, el 13,8% majors de 18 anys. D’ells, quasi 3 milions de persones havien estat diagnosticades, però 2,3 milions, el 43% del total, desconeixia que patia la malaltia. A la Comunitat Valenciana, la prevalença de diabetis tipus 2 diagnosticada és del 7,8%, es calcula que unes 400.000 persones patixen esta patologia i que un 6% més podria patir-la sense saber-ho. A més, prop de 200.000 persones patixen diabetis tipus 1.\nEn este context, s’ha presentat hui, Dia Mundial de la Diabetis, la nova Estratègia de diabetis de la Comunitat Valenciana 2017-2021, que engloba les línies d’acció que es duran a terme per a garantir una atenció integral en els pacients amb este tipus de patologia.\nEste treball ha comptat amb la col·laboració dels pacients, familiars, professionals, societats científiques i responsables de la gestió pública per a determinar les bases i aspectes essencials en la prevenció i atenció d’estos pacients.\nLa consellera de Sanitat Universal i Salut Pública, Carmen Montón ha anunciat que «la Conselleria de Sanitat finançarà uns nous dispositius de mesurament de glucosa, Flash, per a prop de 1.400 menors d’edat amb diabetis tipus 1».\nAmb el finançament d’estos nous dispositius es permet guanyar en qualitat de vida a un grup tan vulnerable com són els pacients menors d’edat amb esta patologia, ja que suposa un sistema de monitorització de glucosa de forma continuada i mínimament invasiu.\nEl sistema consistix en un dispositiu que té un elèctrode que s’introduïx en la pell i permet mesurar la glucosa intersticial (entre les cèl·lules). La lectura es realitza de forma molt senzilla perquè simplement es tracta d’apropar un aparell que disposa d’un sensor on s’acumula tota la informació.\nSegons ha destacat la consellera de Sanitat «este sistema permetrà evitar una mitjana de huit punxades al dia en els menors per a conéixer la seua glucèmia. Per això, és un sistema que oferix tranquil·litat tant al xiquet/xiqueta com als seus pares/mares perquè d’una forma molt senzilla facilita tota la informació sobre en quin estat es troba».\nEn 2017 la Federació Internacional de Diabetis (FID) ha triat com a lema del Dia Mundial de la Diabetis, ‘Les dones i la diabetis. El nostre dret a un futur saludable’. I és que en l’actualitat hi ha més de 199 milions de dones que patixen diabetis. És la novena causa principal de mort entre dones a tot el món, causant 2,1 milions de morts cada any. Fruit de les condicions socioeconòmiques, les xiquetes i les dones amb diabetis s’enfronten a barreres en l’accés a la prevenció i tractament de la mateixa.\nAl territori valencià, la Conselleria també fa una crida l’atenció a la incidència d’esta malaltia en el col·lectiu de dones. Es calcula que a la Comunitat Valenciana hi ha 180.000 dones afectades per esta patologia. D’altra banda, en el 90% dels casos de dones jóvens es podria haver evitat ja que en la immensa majoria deriva d’un problema d’obesitat.\nEn este sentit, la consellera de Sanitat ha assenyalat que «en la nova estratègia per a fer front a la diabetis, la prevenció i detecció precoç són línies estratègiques prioritàries. D’esta manera, quant a prevenció s’han creat aliances amb ajuntaments i agents municipals per a desenvolupar programes específics orientats a evitar l’obesitat i excés de pes per mitjà de la realització d’exercici físic i accions que promoguen l’alimentació saludable».\nEn quant a detecció precoç l’estratègia arreplega la necessitat de potenciar que la població amb risc de diabetis acudisca al seu centre de salut i facilitar un cribratge automatitzat en els centres de salut. I quant a l’assistència, es contempla potenciar la coordinació de tots els professionals implicats en l’atenció a esta patologia, tant des de primària com des de l’àmbit hospitalari.\nD’altra banda, l’Estratègia inclou la línia estratègica sobre diabetis i gestació tenint en compte que la diabetis gestacional és el problema mèdic més freqüent durant la gestació. Els objectius se centren a millorar l’atenció a la dona embarassada, millorar l’atenció a la dona amb diabetis gestacional amb adequat control glucèmic i promoure la lactància materna.\nA Pego, hui, per commemorar el Dia Mundial de lluita contra la Diabetis, un any més, l‘associació de Diabètics de Pego i comarca ha convocat, als 18:30 de la vesprada, una concentració a la plaça de l’ajuntament per presenciar l’encesa de llums blaves que il·luminaran la façana de la casa consistorial. El color blau és el que representa la lluita contra esta malaltia crònica que és considerada una pandèmia per l’Organització Mundial de la Salut. El símbol de la lluita contra la diabetis, el cercle blau simbolitza la unitat de la comunitat mundial front la pandèmia de la diabetis.\nPerò a mes, l’associació de diabètics de Pego i Comarca enguany compta amb el recolzament extra. Així informen que durant tot el dia la farmàcia d’Ignacio Pascual, s’unix a la celebració del Dia Mundial de la Diabetis i realitzarà analítiques de glucosa en sang per a tots aquelles persones que ho desitgen.\n← Les sol·licitacions eren una realitat massiva durant l’Edat Mitjana\n‘El riu: més net… més viu!’, títol de la nova campanya de neteja del riu Racons de la Marjal →\n19 de juny de 2020 Anais Ferrrer 0


Espectaculars imatges de la Tortosa del futur amb l'edifici residencial la Torre ~ EbreDigital.cat\nEspectaculars imatges de la Tortosa del futur amb l’edifici residencial la Torre\nRedacció Ebredigital.cat2019-03-22T22:54:16+02:0022 de Març de 2019|Societat| Tortosa|ajuntament de Tortosa, Alado Studio, Meritxell Roigé, Torre|0 Comentaris\nAvui divendres l’empresa tortosina, Subirats Berengué, acompanyat de l’alcaldessa de la ciutat, Meritxell Roigé, han presentat el projecte de l’edifici residencial SB Porta de Tortosa.\nEn la presentació que ha aixecat bastanta expectació, s’ha pogut veure un vídeo promocional amb vistes d’una Tortosa moderna i cosmopolita, preparada per a un món global.\nTanmateix l’edifici estarà construït amb les últimes tècniques mediambientals. La qual cosa comportarà un estalvi energètic als futurs compradors i famílies que pensen adquirir un immoble dels que es ficaran a la venda.\nFinalment, és tal l’expectació que ha despertat, que l’alcaldessa ha estat en la presentació alabant i ressaltant la importància d’aquesta promoció per a la capital del Baix Ebre.


Preciosa casa d'estil escandinau de 4 dormitoris en venda a Sant Just, Barcelona.\nAquesta elegant casa d'estil escandinau es distribueixen en 3 plantes i ofereixen espais de dia còmodes i contemporanis, així com 4 dormitoris, 4 banys, una zona d'estudi, jardí i terrassa.\nDesprés d'aparcar el cotxe al garatge privat, entrem en l'habitatge a través d'un rebedor a la planta baixa. El rebedor condueix a l'safareig, un bany i la meravellosa cuina de planta oberta amb zona de menjador i sortida a jardí-pati privat.\nLa primera planta ofereix el saló amb un balcó amb vista sobre el jardí, una zona d'estudi, 2 dormitoris i un bany. La planta superior consta d'el meravellós dormitori principal amb el seu propi bany i vestidor, seguit d'una estada que pot funcionar com a segona zona d'estudi o quart dormitori, i una terrassa.\nLa casa té el certificat d'eficiència energètica A i compta amb persianes motoritzades, calefacció per terra radiant i aire condicionat. En el preu s'inclou el mobiliari.\nSegona àrea d'estudi o quart dormitori\nCasa / Vil·la de 133m² en venda a Sant Just, Barcelona


Capítols - Moebius - TV3\nEl passat (Capítol 10)\nEls del curs de l'Àlex ofereixen el concert que fa dies que preparen. La Leire i el Natxo semblen més units que mai. La Mamen, després de descobrir el\npassat de la família Garriga, aconsegueix que els implicats en la mort de l'Àlex li confessin què va passar. La professora necessitarà l'ajuda dels Mossos abans de marxar del poble.\nEls del curs de l'Àlex ofereixen el concert que fa dies que preparen. La Leire i el Natxo semblen més units que mai. La Mamen, després de descobrir el passat de la família Garriga, aconsegueix que els implicats en la mort de l'Àlex li confessin què va passar. La professora necessitarà l'ajuda dels Mossos abans de marxar del poble.\nEl xivato (capítol 9)\nL'Albert rep una amenaça molt seriosa, la Mamen segueix la pista descoberta pel Natxo i el veterinari sembla disposat a explicar tot el que sap, però\nalgú l'hi impedeix. L'Estela torna al poble per donar suport a la Mamen, però uns desconeguts li paren una trampa perillosa.\nL'Albert rep una amenaça molt seriosa, la Mamen segueix la pista descoberta pel Natxo i el veterinari sembla disposat a explicar tot el que sap, però algú l'hi impedeix. L'Estela torna al poble per donar suport a la Mamen, però uns desconeguts li paren una trampa perillosa.\nLa nina (capítol 8)\nLa Mamen explica a la Leire què ha esbrinat després d'haver llegit l'informe de l'Àlex. Llavors, la noia lliga caps i recorda un episodi en què algú t\nractava de fer xantatge a la família Garriga. El Natxo està decidit a investigar el pare de la seva nòvia. L'Albert dona un cop de mà inesperat a la Mamen.\nLa Mamen explica a la Leire què ha esbrinat després d'haver llegit l'informe de l'Àlex. Llavors, la noia lliga caps i recorda un episodi en què algú tractava de fer xantatge a la família Garriga. El Natxo està decidit a investigar el pare de la seva nòvia. L'Albert dona un cop de mà inesperat a la Mamen.\nEl Manel ha abandonat el poble i la Lina lluita per salvar l'esperit de l'Àlex. El Natxo s'enfronta a sa mare perquè es pensa que li amaga alguna cosa\n, però ella li dona una nova pista sobre el mòbil de l'Àlex. La Mamen visita una consulta psicològica d'una altra ciutat i hi troba un informe corprenedor sobre l'Àlex.\nEl Manel ha abandonat el poble i la Lina lluita per salvar l'esperit de l'Àlex. El Natxo s'enfronta a sa mare perquè es pensa que li amaga alguna cosa, però ella li dona una nova pista sobre el mòbil de l'Àlex. La Mamen visita una consulta psicològica d'una altra ciutat i hi troba un informe corprenedor sobre l'Àlex.\nEl Natxo i la Leire tenen una missió plegats: investigar on treballa el Carles. El visiten i descobreixen que l'home porta una doble vida. La Mamen de\nscobreix que l'altra persona que apareix al vídeo del mòbil és algú molt proper al noi. La relació entre el Manel i la Lina està a punt de trencar-se del tot.\nEl Natxo i la Leire tenen una missió plegats: investigar on treballa el Carles. El visiten i descobreixen que l'home porta una doble vida. La Mamen descobreix que l'altra persona que apareix al vídeo del mòbil és algú molt proper al noi. La relació entre el Manel i la Lina està a punt de trencar-se del tot.\nEl Natxo porta el mòbil de l'Àlex a la botiga del Rai per desbloquejar-lo. El Rai aprofita per fer una còpia d'amagat dels arxius. Entre els arxius hi\nha un vídeo en què apareix l'Àlex fent una cosa insòlita. El Robert rep un ultimàtum al qual haurà de fer cas si no vol que es cancel·li el seu projecte a la Farga.\nEl Natxo porta el mòbil de l'Àlex a la botiga del Rai per desbloquejar-lo. El Rai aprofita per fer una còpia d'amagat dels arxius. Entre els arxius hi ha un vídeo en què apareix l'Àlex fent una cosa insòlita. El Robert rep un ultimàtum al qual haurà de fer cas si no vol que es cancel·li el seu projecte a la Farga.\nEl clima hostil contra la Mamen va augmentant i perd suports al poble. La Leire i el Robert són dels pocs que l'ajuden. El Manel i la Lina no entenen\nde la mateixa manera el dol per la mort del seu fill. El Natxo fa una troballa al lloc més inesperat, que ho pot canviar tot.\nEl clima hostil contra la Mamen va augmentant i perd suports al poble. La Leire i el Robert són dels pocs que l'ajuden. El Manel i la Lina no entenen de la mateixa manera el dol per la mort del seu fill. El Natxo fa una troballa al lloc més inesperat, que ho pot canviar tot.\nLa Mamen està més convençuda que mai que l'Àlex va ser víctima d'assetjament. I en comença a trobar proves. Demana al director que organitzi una reuni\nó amb els pares i mares de tota la classe. La Leire sembla disposada a ajudar-la explicant moltes coses, però la reunió no va com la professora havia previst.\nLa Mamen està més convençuda que mai que l'Àlex va ser víctima d'assetjament. I en comença a trobar proves. Demana al director que organitzi una reunió amb els pares i mares de tota la classe. La Leire sembla disposada a ajudar-la explicant moltes coses, però la reunió no va com la professora havia previst.\nLa Mamen investiga la nota anònima sobre la mort de l'Àlex mentre prepara l'homenatge en què plantaran un arbre en memòria del noi. Alguna gent del po\nble comença a desconfiar de la professora. El Robert vol acostar-se al Natxo, però ell està obsessionat a fer que tots els amics esborrin els missatges de mòbil sobre l'Àlex.\nLa Mamen investiga la nota anònima sobre la mort de l'Àlex mentre prepara l'homenatge en què plantaran un arbre en memòria del noi. Alguna gent del poble comença a desconfiar de la professora. El Robert vol acostar-se al Natxo, però ell està obsessionat a fer que tots els amics esborrin els missatges de mòbil sobre l'Àlex.\nEl poble de la Farga es prepara per viure un dia especial: es presenta el nou centre d'iniciatives que es construirà a la vila. Però un esdeveniment i\nnesperat farà que tot es trunqui.\nLa Mamen, la nova professora de matemàtiques, inicia una investigació pel seu compte que farà que alguns secrets llargament enterrats al poble surtin a la llum\nEl poble de la Farga es prepara per viure un dia especial: es presenta el nou centre d'iniciatives que es construirà a la vila. Però un esdeveniment inesperat farà que tot es trunqui. La Mamen, la nova professora de matemàtiques, inicia una investigació pel seu compte que farà que alguns secrets llargament enterrats al poble surtin a la llum


El CPA Olot revalida el títol al campionat gironí territorial i comença amb bon peu la temporada amb el ball 'Treu-me d'aquí' - Olot TelevisióOlot Televisió\nRedacció - Girona - Publicat a les 21:30h\nÉs el 14è títol provincial consecutiu per a les olotines, que han executat la coreografia ‘Treu-me d’aqui’ exhibint un gran nivell i mostrant el seu nou treball trencador i enèrgic al públic de Fontajau. El juvenil també ha guanyat a la seva categoria amb ‘Benvinguts al Circ’.\nAl Grup A del CPA Olot no el treu ningú del lloc més al del podi. I és que la nova coreografia, ‘Treu-me d’aqui’, ha tornat a captivar Fontajau en l’estrena oficial de la temporada. Les patinadores de Ricard Planiol i Ester Fàbrega han executat el ball d’allò més bé, com ja van demostrar en l’entrenament d’ahir, tot i que lògicament falten matisos per polir en l’estrena de la competició.\nLes puntuacions de les olotines han estat superiors a les d’un CPA Girona que ha sorprès i, tal i com ja va avisar en el darrer Mundial, estan ratllant un gran nivell. Fontajau ha vibrat amb el duel gironí però el CPA Olot ha tornat a alçar-se campió al provincial, que és la primera prova de nivell de la temporada. El CPA Girona ha quedat segon i el grup B del club olotí ha completat el podi, en un altre gran resultat per al CPA.\nD’altra banda, l’equip juvenil ha completat una tarda rodona quedant campió en la seva categoria, amb un gran ball com és ‘Benvinguts al Circ’, pujant al lloc més alt d’un podi completat per Bescanó i Celrà.


Els fills de José Luis Gil li amaguen l'acomiadament més amarg\nJosé Luis Gil ha rebut una notícia que pot afectar a la seva recuperació | Europa Press\nJosé Luis Gil ha rebut una notícia que pot afectar a la seva recuperació\nper Miguel Cuartas 22/04/2022 15:30h\nJosé Luis Gil continua recuperant-se a casa seva de les seqüeles que li va deixar l'ictus que va patir el mes de novembre passat. El conegut actor, Enrique Pastor a La que se avecina, segueix esforçant-se per tornar a la normalitat i poder tornar aviat a la televisió.\nUna sèrie que ja prepara la temporada número 13. Alguns actors d'aquesta producció dels germans Caballero, com Fernando Tejero (Fermín) o Nacho Guerreros (Coque), ja han demostrat a les seves xarxes que ja estan de rodatge.\nParlem d'una de les sèries espanyoles més llargues fins ara, i és que va començar l'any 2007. En part, la sèrie de Telecinco va ser una continuació de l'original Aquí no hay quien viva. Sobretot perquè en les dues produccions han treballat gairebé tots els mateixos actors.\nJosé Luis Gil no estarà a la temporada que ve de 'La que se avecina'\nJosé Luis Gil sap que no podrà estar en aquesta nova temporada, malgrat la il·lusió que li feia ser-hi. Des que va patir l'ictus, les notícies sobre ell no eren clares del tot.\nAixò sí, quan els seus companys han parlat sobre el seu estat, com ara Cristina Medina o Cristina Castaño, els seus seguidors s'han quedat més tranquils.\nJosé Luis Gil no estarà en la tretzena temporada de La que se avecina| Mediaset\nJosé Luis Gil no pot abaixar la guàrdia en cap moment. Ha de continuar centrat en la seva recuperació, més enllà dels atractius projectes professionals que li posin a sobre de la taula.\nDes de la web de televisió 'Fórmula TV', queda confirmat que continuarem veient molts dels actors i protagonistes d'aquesta sèrie. Parlem de Nacho Guerreros, Jordi Sánchez, Eva Isanta, Carlos Areces, Macarena Gómez, Nathalie Seseña, Fernando Tejero, Esther Soto, Miren Ibarguren o Ricardo Arroyo.\nDues noves incorporacions i una dolorosa sortida per a José Luis Gil\nPer si no n'hi hagués prou, gràcies als stories d'Instagram de Nacho Guerreros, hem sabut que la sèrie ha afegit dos nous personatges. Ens referim a les actrius Mamen García i Laura Gómez-Lacueva.\nA la primera, Mamen García, l'hem vist en altres sèries com Señoras del Hampa, i per als curiosos, l'actriu repeteix a La que se avecina. És a dir, que García ja va estar treballant a la primera temporada de l'exitosa sèrie.\nL'elenc actoral de La que se avecina, en una imatge d'arxiu | Mediaset\nAl seu moment, Mamen va fer d'una pitonissa i no sabem encara quin serà el seu paper aquesta vegada. D'altra banda, Laura també va poder treballar amb Laura i Alberto Caballero a la tercera temporada d'El pueblo, una producció de Mediaset.\nUna altra novetat és que l'edifici de Montepinar es renovarà del tot i, per si no n'hi hagués prou, tindrà com a mínim, dues entregues més.\nVíctor Palmero abandona la sèrie després de 8 anys\nPel que fa als comiats, Víctor Palmero, que interpretava el personatge d'Alba Recio, també se'n va de la sèrie. L'actor està molt orgullós d'haver pogut estar durant vuit anys a la sèrie dels germans Caballero.\nVíctor Palmero actuant com Alba Recio en La que se avecina| Mediaset\nAixò sí, deixa oberta la possibilitat de tornar en un futur, però ara mateix, Víctor no pot compaginar la seva feina al teatre amb la televisió.\nUna dura decisió que ha estat molt complicada per a Víctor Palmero. Per desgràcia, aquest ha hagut d'acomiadar-se de la sèrie que li va donar tot.\n«No sé què passarà en un futur, però la temporada que es grava ja no hi seré. Em fa mal perquè Alba Recio és una part molt bonica de la meva vida i li tinc molt afecte, però crec que ja no som necessaris. Sent actors ens ve de gust fer altres coses, evolucionar», ha dit emocionat.\nAnar a portada Última hora Cor Última hora La Que Se Avecina Última hora Telecinco Última hora Mediaset\nFidel Albiac es queda sense diners després de la traïció de Telecinco


volar en parapent biplaça amb vent\nVol en parapent biplaça en un dia ventós\nAquest darrer cap de setma na ha estat ventós.\nTeniem vols en parapent turbulents que malgrat tot ens permitien volar amb seguretat.\nEstem arribant al final de l'estiu i aixó es nota. De totes formes us animem a provar a volar en parapent biplaça ja que AGERAIR vola durant tot l'any en una de les millors zones del món, Àger (Lleida).\nAmb AGERAIR Parapent, Parapent Àger, Parapent Lleida o Parapent Catalunya.\nAmb nosaltres saltar en parapent biplaça per a tothom.


Cerca totes les ofertes d'hotels a Villiers-en-Biere Entrada:\nFerme d'Orsonville...Habitacions per nit per només103 EUR Més zones a Villiers-en-Biere (Ile-de-France)\nEssent una localització molt desitjada, Villiers-en-Biere és el lloc on anar quan es va a Villiers-en-Biere (Ile-de-France). Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Villiers-en-Biere està agraciat amb envoltatns plens de vida, bons restaurants, zones de compra i increibles atraccions. Assegurís de mirar a Agoda.com pels millors preus disponibles a Villiers-en-Biere (Ile-de-France). Explori un llistat complet d'allotjaments i trobi el lloc perfecte per a vostè. Trobi les més bones ofertes en hotels a Villiers-en-Biere emplenant les dates d'estada a la pestanya de recerca.\nHotels destacats a Villiers-en-Biere, Villiers-en-Biere (Ile-de-France)\nPer als viatgers què vulguin captar les imatges i els sons de Villiers-en-Bière, Ferme d'Orsonville...\nTots els hotels de Villiers-en-Biere (Ile-de-France)\nHotels a Villiers-en-Biere: Ferme d'Orsonville


bloGuejat: de gener 2016\nDéu i el naixement de la justícia\nUn dels problemes que s'ha plantejat la filosofia al llarg dels segles és fins a quin punt l'home és un animal moral. ¿Naixem amb un sentit de justícia imprès als circuits o l'adquirim gràcies a la socialització? És un interès comprensible, perquè aquesta és una de les baules essencials per a la cooperació entre humans, sense la qual no podria existir cap forma de cultura o progrés. Com en molts altres terrenys que abans estaven reservats a pensadors que proposaven hipòtesis en un entorn purament teòric, ara la ciència ens permet atacar aquesta mena de dubtes utilitzant una aproximació experimental, centrada en dades reproduïbles, que ens proporciona respostes més ajustades a la realitat que les que donaven els filòsofs clàssics.\nUn d'aquests estudis el van fer recentment un grup de psicòlegs dirigit per Katherine McAuliffe, del Boston College, a Massachusetts. El seu objectiu era entendre a quina edat es forma el concepte de justícia en la nostra ment i si hi ha diferències que vinguin determinades per l'entorn cultural. Moltes de les anàlisis sobre el tema s'han limitat a examinar els habitants de zones industrialitzades d'Occident, és per això que aquest cop van optar per agafar prop de 2.000 nens de set països diferents, distribuïts en tres continents (els Estats Units, Cana-dà, Mèxic, Perú, l'Índia, Senegal i Uganda), i amb varietat de religions (catòlics, protestants, hindús, musulmans) i entorns (rural, urbà). Tenien edats compreses entre els 4 i els 15 anys, i els van agrupar en parelles.\nUn dels voluntaris escollia com s'havia de repartir unes llaminadures: a parts iguals o la majoria per a un d'ells i només unes quantes per a l'altre. El seu company havia de decidir llavors si acceptava l'oferta o no. Si deia que sí, es podien menjar els caramels que els havien tocat; en cas negatiu, cap dels dos rebia el premi. L'exercici permet comprovar d'una manera senzilla les bases morals dels nanos, ja que els repartiments desiguals generen respostes de rebuig amb més freqüència quan es comença a tenir clar el concepte del que és just i del que no.\nEls resultats de la prova, publicats a la revista Nature el novembre passat, són interessants. Per començar, els nens de tots els països analitzats rebutjaven els oferiments que els posaven a ells en desavantatge, no gaire sovint quan tenien quatre anys però cada cop més a mesura que augmentava l'edat dels participants. Aquest increment era sempre obvi, encara que a llocs com Mèxic evolucionava lentament.\nD'aquí es pot deduir que el sentit de justícia apareix transversalment i aproximadament a la mateixa edat, i també que les normes s'acaben solidificant pels volts de l'inici de l'escolarització bàsica. Però als Estats Units, al Canadà i a Uganda sorgia un altre fenomen: els nanos més grans també deien que no si els beneficiats en la proposta del repartidor eren ells mateixos.\nQueixar-se per rebre un tracte injust és una reacció universal i espontània que es desenvolupa ben aviat, mentre que l'impuls de defensar el proïsme tarda a emergir, segurament perquè depèn de factors culturals. Cal tenir present que la majoria de països exhibeixen aquesta segona variant de justícia. Això vol dir que en els casos que no es forma durant la infantesa, ho deu fer a partir de l'adolescència. Que el sentit del que és just variï segons les societats, almenys en els matisos, ja se sabia. Però aquest estudi demostra que les discrepàncies són evidents des dels anys formatius i que, tot i que algunes parts del concepte es diria que tenen una forta influència cultural, altres potser no tant.\nEs podria pensar que un motiu de les divergències és la varietat en les religions que han alimentat la creació de les diverses cultures. Però malgrat que les creences semblen diferents, totes tenen una cosa en comú: l'existència d'una o d'unes quantes entitats omniscients que castiguen els qui es desvien del que és just. En canvi, en els grups d'humans primitius, poc nombrosos, les divinitats estaven més lligades a la naturalesa i menys a les relacions socials.\nMalgrat tot el mal que la religió organitzada ha fet al llarg dels segles, alguns proposen que va tenir un paper indispensable al principi de l'establiment de les diverses societats, reforçant la implantació d'un sistema just que permetia la cooperació a gran escala. Possiblement degut a aquesta necessitat ara entenem la justícia de manera similar arreu del món. Els animals, almenys els més evolucionats, també tenen un concepte de justícia primari. Però potser el que ens diferencia dels animals és que hem aconseguit creure en déu(s) autoritaris, en el format que sigui, i sota la seva vigilància hem sigut capaços de bastir un teixit social enormement complex.\n[Publicat a El Periódico el 24-01-16. Versión en castellano.]\nEl problema de la literatura catalana\nJa l'he trobat. El problema de la literatura catalana, vull dir. Després de veure sèries com Californication o la segona temporada de The Affair, m'he adonat que hi ha una cosa que els passa als autors americans que a casa nostra és impensable: quan aquesta bona gent fa presentacions dels seus llibres, sempre apareixen unes senyoretes que, a part d'anar de modernes i intel·lectuals, són d'allò més sol·lícites. Les pobres amb prou feines es poden contenir mentre l'autor parla i, al final, s'acaben llançant als seus braços preses d'una passió desaforada. En canvi, nosaltres, quan presentem llibres, com a molt tenim els quatre amics de sempre que ens venen a veure amb desgana i encara es queixen si no hi ha piscolabis (potser les patums nostrades tenen més sort en aquest camp, no ho sé, jo parlo de la resta). I clar, el que passa és que estem molt menys motivats que els nostres homòlegs transatlàntics. No és estrany que la qualitat de la producció al final decaigui.\nAixí doncs, penso que el que ens cal per a tenir una literatura de nivell internacional és que tots hi posem una mica de la nostra part per incentivar la creativitat. I abans que m'acuseu de masclista, deixeu-me aclarir que proposo que fem extensiu aquest programa de bonificacions als dos gèneres. El proper cop que aneu a la presentació del vostre autor/a preferit/da, passeu-li el vostre número de telèfon envoltat de tot de cors! Demaneu-li que us signi no el llibre sinó, en sessió privada, un racó ocult de la vostra anatomia! O, directament, proposeu-li una rebolcada ràpida i literària als lavabos de la Laie! Estic segur que aviat en podrem notar els efectes positius i, en menys d'una dècada, tindrem un autor o autora recollint la medalleta a Estocolm, que ens fa molta falta.\nEl plaer psicològic de menjar\nNauru és una illa de la Micronèsia de poc més de vint quilòmetres quadrats, que té el dubtós honor de ser el lloc del món on hi ha un major percentatge d’obesitat: gairebé el 95% dels seus deu mil habitants. No és tan sols un problema local: de la llista dels deu països amb més obesos, vuit són illes del Pacífic. Aquesta coincidència es pot explicar perquè els primers humans que van arribar-hi van haver de sobreviure una llarga travessa marítima, durant la qual van morir de gana la majoria d’exploradors. Només els qui tenien la sort de poder passar amb menys menjar se’n van sortir. Això és un exemple d’embut evolutiu, un fet dramàtic puntual que selecciona els individus més adaptats a les condicions extremes de l’entorn, en aquest cas la manca d’aliments. Però amb el pas dels anys, el metabolisme lent dels colons que havien aconseguit establir-se a les illes s’ha tornat en contra d’ells. Quan van adoptar la dieta occidental moderna, tan hipercalòrica, van començar a acumular els excedents en forma de greix. El resultat és una epidèmia de malalties relacionades amb un elevat índex de massa corporal, que fa que l’esperança de vida d’aquestes poblacions hagi baixat en picat.\nAquesta història s’explica a les universitats no tan sols com a exemple pràctic de com els humans estem sotmesos a les lleis de la selecció natural, com qualsevol altre ésser viu, sinó també com a prova de la importància que té el metabolisme de cadascú en el manteniment d’un pes ideal. Hi ha gent que amb poques engrunes satisfà els requeriments metabòlics basals del seu cos (i, com els colons de la Micronèsia, s’engreixa de seguida), mentre que altres necessiten ingerir molt més per cobrir els mínims. Ser de les primeres ha estat un avantatge durant la major part de la història de la humanitat, quan tenir un plat a taula tres cops al dia es podia considerar un luxe per a molta gent. En canvi, ara són les segones les que es poden considerar afortunades, perquè eviten els nombrosos conflictes derivats del sobrepès.\nTot i que podria semblar que acabem de reduir la greu plaga d’obesitat que pateixen els països desenvolupats a una simple predisposició bioquímica i genètica, la realitat és que el problema és sobretot psicològic. Mengem perquè tenim sensació de gana, és cert, però un cop superada la necessitat primària d’alimentar-nos, entrem en una fase de recompensa semblant a la que obtindríem amb qualsevol droga: atipar-se és en un plaer neurològic. És la manera que té la naturalesa d’assegurar que acumularem energia per quan vinguin temps difícils. Estem biològicament programats per menjar tant com podem quan n’hi ha l’oportunitat, per això ens costa molt resistir-nos-hi. L’evolució no havia previst que aconseguiríem solucionar amb tant encert el problema de l’escassetat habitual de recursos, i ara en patim les conseqüències.\nSi tenim això present, entendrem que els règims funcionen o no depenent sobretot de com resolen el factor psicològic. Aprimar-se és només una qüestió d’ingerir menys calories de les que gasta el cos, no hi ha cap altre truc, però això és més fàcil dir-ho que fer-ho, sobretot si ets dels “afortunats” que tenen un metabolisme al ralentí. Lluitar contra l’impuls de continuar menjant pot ser una autèntica tortura. Un estudi recent aparegut a la revista Cell el mes passat pot haver trobat la solució definitiva. Estudiant les dietes i les reaccions biològiques de 800 voluntaris, uns científics del Weizmann Institute d’Israel es van adonar que els nivells de glucosa en sang varien molt de persona a persona malgrat haver ingerit els mateixos aliments. La conseqüència és que la sensació de sacietat, que ve determinada precisament per la glucosa, és molt diferent. Això vol dir que mentre algú es pot sentir pleníssim menjant un bistec, a un altre li semblarà poca cosa, tot i que l’energia consumida és exactament igual. Així doncs, el règim perfecte serà el que aconsegueixi atipar-te amb el menor número de calories possible i, segons aquest estudi, això requeriria personalitzar al màxim el tipus d’aliments per trobar quins et fan pujar més la glucosa.\nEspero no haver-vos amargat el que queda de festes nadalenques amb aquestes disquisicions sobre règims ideals i obesitat. Tot i que és cert que és un problema important al qual no prestem prou atenció, no passarà res si avui ens lliurem, un cop més, als excessos propis de les festes i a gaudir del plaer d’acumular milers de calories (acompanyats dels éssers que estimem, que també ajuda). Però a partir de demà passat, seria desitjable que intentéssim tornar a fer bondat amb constància. Ens hi juguem la salut.\n[Publicat a El Periódico el 30-12-15. Versión en castellano.]\nQue el 2016 us porti les claus de tot el que desitjeu!


Els detalls modernistes en mal estat representen un perill important\nPreocupant augment al centre de despreniments de bocins de balcons\nLluc García | 10 octubre 1998\nEl centre de Sóller és famós per la gran quantitat d'immobles d'estil modernista que té. És en aquest sentit un centre únic a Mallorca. Però darrerament han començat a proliferar problemes derivats de la manca de conservació, i en alguns casos d' abandonament total, que presenten les façanes d'algunes cases del centre de la ciutat.\nEl problema afegit és que moltes d'elles tenen detalls modernistes de pedra o ferro forjat que són especialment sensibles al pas del temps si no tenen un manteniment escrupolós. Tampoc no manquen al centre cases tancades que també són font de problemas i representen un potencial perill per al vianants.\nEn els darrers dies, només al populós carrer de la Lluna, l'Ajuntament ha hagut d'acordonar els balcons de dues cases dels quals se n'havien desprès bocins i això es freqüent cada vegada que hi ha un poc de mal temps.\nTambé aquesta setmana la Policia Local ha hagut de tancar el carrer de sant Bartomeu, per l'important despreniment d'una teulada al carrer.\nTot plegat, representa un perill important per als vianants, accentuat per l'estretor dels carrers i perquè els detalls de les façanes i dels balcons són molt freqüents.\nUn altre fet constatable és el mal estat en què es troben moltes canals, de manera que quan plou es gairebé impossible caminar damunt les voreres.\nS'ha de tenir en compte que l'actual Pla general dóna una gran importància a la conservació d'aquests elements arquitectònics de les façanes modernistes, però l'Ajuntament no pot intervenir fins que no es produeixen despreniments, ja que es tracta d'un àmbit estrictament privat. Precisament, aquests dies la Comissió de Govern aprovà els projectes presentats pel Pla d'ajudes per a la restauració de façanes, única cosa que de moment pot ajudar, en part, a solucionar un problema creixent.